**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.03.2023, ora 08.00 – 17.03.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 17.03.2023, ora 07.00**

**RÂURI**

**Debitele au fost în general în scădere,** exceptând râurile din bazinele hidrografice: Jiu, Olt, Vedea, Argeș, Ialomița, Bârlad, cursul mijlociu și inferior al Prutului și afluenții acestuia și pe cele din Dobrogea, unde au fost relativ staționare.

Debitele se situează în general la valori în jurul și peste mediile multianuale lunare, exceptând râurile din bazinele hidrografice: Târnava Mare, Olt, Ialomița, Buzău, Rm. Sărat, Putna, Prut, bazinul superior al Timișului, bazinele mijlocii și inferioare ale Argeșului, Prahovei Trotușului, bazinul inferior al Jiului și râurile din Dobrogea, unde se situează între 30-80% din normalele lunare și mai mici (sub 30% din normalele lunare) pe râurile din bazinele hidrografice: Vedea, Tazlău, Bârlad și Jijia.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în general în scădere,** exceptând râurile din bazinele hidrografice: Olt, Vedea, Argeș, Ialomița, Bârlad, bazinele mijlocii și inferioare ale Jiului, Prutului și cele din Dobrogea, unde vor fi staționare.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 16.03.2023 – 17.03.2023 **a fost în crestere,** având valoarea **de** **7900 m3/s**, peste media multianuală a lunii **martie (6700 mc/s).**

În aval de Porțile de Fier debitele au fost în creștere pe sectorul Gruia – Călărași și relativ staționare pe sectorul Cernavodă – Tulcea.

**Debitul la intrarea în ţară (secţiunea Baziaş) va fi staţionar (7900 m3/s).**

În aval de Porțile de Fier debitele vor fi în scădere pe sectorul Gruia – Tr. Măgurele, în creștere pe sectorul Zimnicea – Vadu Oii și staționare pe sectorul Brăila – Tulcea.

**2.** **Situația meteorologică în intervalul 16.03.2023, ora 09.00 – 17.03.2023, ora 06.00**

**Procesul de răcire a vremii a continuat** și a fost accentuat în majoritatea zonelor (temperaturile maxime au fost în general cu 6...10 grade mai scăzute comparativ cu ziua precedentă), astfel încât a fost mai rece decât în mod obișnuit, excepție făcând extremitatea vestică și sud-estică, unde regimul termic a fost apropiat de cel normal. Cerul a fost mai mult noros, dar mai ales din orele serii s-a degajat treptat în vest, nord, parțial în centru și sud-est, unde pe arii restrânse s-a format brumă. Temporar au fost precipitații, în restrangere ca arie noaptea îndeosebi spre regiunile sudice. Acestea au fost sub formă de ploaie în Oltenia și local în Muntenia și Dobrogea, mai ales sub formă de ploaie local în Banat și izolat în Moldova, mixte în Transilvania, local în Crișana și cu totul izolat în Maramureș și predominant ninsori la munte, unde s-a depus strat nou de zăpadă și cu totul izolat cantitățile de apă au depășit 10 l/mp. Vântul a suflat slab și moderat, cu intensificări temporare în regiunile vestice, estice, sud-estice și în zona montană, cu rafale în general de 50...60 km/h. S-a menținut strat de zăpadă, care măsura la ora 20, în platformele stațiilor meteorologice, la munte până la 203 cm în Munții Făgăraș și pe alocuri în Dealurile de Vest și Transilvania până la 2...5 cm. Temperaturile maxime s-au încadrat între 0 grade la Dumbrăvița de Codru și 11 grade la Buzău, iar la ora 6 se înregistrau valori termice cuprinse între -7 grade la Huedin și 6 grade la Constanța-dig. Pe alocuri a fost ceață.

*Observație: de ieri de la ora 6 a fost în vigoare 1 atenționare cod galben pentru fenomene meteorologice periculoase imediate, emisă de către SRPV Constanța.*

**LA BUCUREŞTI**

**Vremea s-a răcit semnificativ** față de ziua precedentă și a devenit ușor mai rece decât în mod normal la această dată.

Cerul a fost noros și temporar a plouat slab pe parcursul zilei și în prima parte a nopții, iar spre finalul intervalului s-a degajat. Vântul a suflat moderat, cu ușoare intensificări în prima parte a intervalului, iar noaptea a slăbit în intensitate.

Temperatura maximă a fost de 8 grade, iar la ora 6 se înregistrau -1 grad în Băneasa, 2 grade la Afumați și 3 grade la Filaret.

 **3. Prognoza meteorologică în intervalul 17.03.2023, ora 09.00 – 18.03.2023, ora 09.00**

**ÎN ŢARĂ**

**Vremea va fi rece dimineața și noaptea** în cea mai mare parte a țării, dar va deveni în general frumoasă. Cerul va fi variabil, cu înnorări temporare în regiunile sudice și sud-estice, unde mai ales pe parcursul zilei va mai ploua slab și în zona montană aferentă vor fi posibile fulguieli. Vântul va sufla slab și moderat, cu intensificări în prima parte a intervalului în Moldova, Dobrogea și în estul Munteniei, precum și la munte, în general cu viteze de 45...55 km/h.

Temperaturile maxime se vor încadra între 4 și 13 grade, iar cele minime între -8 și 2 grade, mai ridicate pe litoral și în deltă până spre 4...5 grade, dar posibil mai scăzute în depresiunile Carpaților Orientali. Spre sfârșitul intervalului se va produce brumă, pe arii extinse în regiunile intracarpatice și local în rest, iar izolat se va forma ceață.

**LA BUCUREŞTI**

**Vremea va deveni în general frumoasă.** Cerul va fi temporar noros, iar vântul va sufla slab și moderat. Temperatura maximă, mai ridicată decât în ziua precedentă, va fi de 12...13 grade, iar cea minimă va fi de 0...1 grad, mai scăzută în zona preorășenească până spre -2 grade, unde vor fi condiții de brumă.

**4. Buletin nivometeorologic pentru perioada 16.03.2023 ora 20 - 17.03.2023 ora 20**

**Fenomene meteo predominante: Ninsori slabe. Temperaturi predominant negative.**

**Principalele mecanisme ce conduc la declanșarea avalanșelor: Zăpadă umedă**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC MODERAT (2)** |
| **MUNŢII BUCEGI** | **RISC MODERAT (2)** | **RISC MODERAT (2)** |
| **Munții Țarcu-Godeanu**  | **RISC ÎNSEMNAT (3)** | **RISC MODERAT (2)** |
| **Munții Parâng- Șureanu** | **RISC ÎNSEMNAT (3)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC ÎNSEMNAT (3)** |
| **CĂLIMANI-BISTRIȚEI- CEAHLĂU** | **RISC ÎNSEMNAT (3) si RISC MODERAT (2)** | **RISC ÎNSEMNAT (3) si RISC MODERAT (2)** |
| **Munții Vlădeasa – Muntele Mare** | **RISC MODERAT (2)** | **RISC MODERAT (2)** |

**Evoluția vremii în intervalul 15.03.2023 - 16.03.2023:**

Vremea s-a răcit, iar cerul s-a acoperit treptat în întreaga arie montană. Temporar s-au semnalat ninsori în toate masivele, exceptând Carpații de Curbură, trecător precipitații mixte la altitudinile joase din Carpații Occidentali și din nordul celor Orientali. Cantitățile de precipitații au depășit pe arii restrânse 10-15 l/mp în Carpații Occidentali. Vântul a suflat slab și moderat, cu intensificări temporare de 50-70 km/h în zonele înalte din nordul Carpaților Orientali, spulberând trecător zăpada. Local s-a semnalat ceață, asociată și cu depuneri de chiciură pe creste.

Stratul de zăpadă a crescut în medie cu 2-4 cm în Carpații Occidentali și Meridionali, cu până la 10 cm la Stâna de Vale și 7 cm La Băișoara și Semenic.

**În data de 16.03.2023, la ora 14:** stratul de zăpadă de pe platformele stațiilor meteorologice măsura:

**Carpaţii Meridionali:** 200 cm la Bâlea-Lac, 143 cm la Vf. Omu, 126 cm la Vf. Țarcu, 33 cm la Cuntu, 21 cm la Parâng, 21 cm la Păltiniș, discontinuu la Sinaia-1500.

**Carpaţii Orientali:** 156 cm la Vf. Călimani, 91 cm la Vf. Iezer, 70 cm la Ceahlău-Toaca, 50 cm la Bucin, 49 cm la Vf. Lăcăuți, 11 cm la Penteleu.

**Carpaţii Occidentali:** 46 cm la Stâna de Vale, 35 cm la Vf. Vlădeasa, 26 cm la Băișoara, 24 cm la Semenic.

 **Prognoza vremii în intervalul 16.03.2023, ora 20:00 - 17.03.2023, ora 20:00:**

Vremea va fi relativ rece, geroasă noaptea și dimineața în zonele înalte, cu valorile termice preponderent negative în întreaga arie montană. Cerul va fi temporar noros în cursul nopții și dimineții și variabil mâine. Local se vor mai semnala ninsori slabe în cursul nopții, în special în Carpații Meridionali și Orientali. Vântul va sufla slab și moderat, cu intensificări temporare de 50-70 km/h pe creste. Local se va semnala ceață, asociată și cu depuneri de chiciură.

Temperaturi prognozate în intervalul 16.03.2023 ora 20 - 17.03.2023 ora 20:

**Peste 1800 m: temperaturi minime**: -13..-9 grade

**temperaturi maxime:** -9..-2 grade

**Sub 1800 m: temperaturi minime:** -10..-6 grade

**temperaturi maxime: -4**..3 grade cu cele mai ridicate valori în masivele vestice.

**Vânt la peste 2000 m:** din sector nord-estic, temporar cu viteze de 50-70 km/h.

**Altitudinea izotermei de 0 grade:** cca. 400-1000 m, cu cele mai ridicate valori în masivele vestice.

**Evoluția stratului de zăpadă și a riscului de avalanșă**

**Munţii Făgăraş:** **RISC ÎNSEMNAT (3)**

La peste 1800 m a nins moderat și s-a depus un strat nou de zăpadă, local de 5-10 cm, peste un strat de zăpadă, umezit în zilele precedente și care a înghețat odată cu scăderea temperaturilor. În zonele înalte, cu precădere pe versanții cu orientare estică și sudică, sunt formate plăci de vânt de grosimi variabile. În interiorul stratului se întâlnesc cruste mai vechi de gheață, peste care straturile mai puțin rezistente din partea superioară pot aluneca, în special sub acțiunea unor suprasarcini. În zonele de creastă se întâlnesc cornișe, iar în apropierea crestelor plăci de vânt mai vechi. Stratul de zăpadă este mai consistent pe versanții cu expunere nordică. Pe văi și în zonele adăpostite sunt depozite însemnate de zăpadă, care depășesc pe alocuri 2-3 metri.

Vor fi condiții de declanșare a avalanșelor de dimensiuni mici și medii, care pot angrena atât zăpada proaspătă, cât și parte din straturile mai vechi, riscul declanșării avalanșelor fiind amplificat la supraîncărcări, dar putând apărea trecător și mâine la orele prânzului, pe pantele mai însorite.

Sub 1800 m stratul de zăpadă are dimensiuni mai reduse pe versanții sudici și este mai consistent pe cei nordici. Stratul de zăpada a înghețat în partea superioară pe fondul scăderii temperaturilor și s-a consolidat ușor. Se mențin însă condițiile pentru declanșarea unor avalanșe de suprafață mici și izolat medii în etajul altitudinal 1600-1800 m, riscul fiind prezent mai ales la supraîncărcări, putând apărea însă izolat și pe fondul insolației și a temperaturilor apropiate de 0 grade Celsius de la orele amiezii.

**Munţii Bucegi:** **RISC MODERAT (2)**

La peste 1800 m, s-au semnalat ninsori slabe cantitativ, iar stratul de zăpadă nu a suferit modificări importante. Scăderea accentuată a temperaturilor a dus la o ușoară consolidare a stratului pre-umezit, ce a înghețat odată cu răcirea vremii, dar se întâlnesc local zone cu rezistență scăzută în primii 15-20 cm. În zonele de creastă sunt cornișe și plăci de vânt, în special pe versanții cu expunere estică și sudică. În zonele adăpostite și pe anumite văi sunt troiene și depozite mai însemnate de zăpadă. Pe pantele suficient de înclinate vor fi condiții pentru declanșarea unor avalanșe de dimensiuni mici sau medii, în special la supraîncărcări ale stratului. În apropierea crestelor va exista riscul ruperii plăcilor de vânt și al cornișelor.

La altitudini de sub 1800 m, stratul de zăpadă are dimensiuni reduse și a înghețat în partea sa superioară odată cu răcirea vremii. Izolat vor fi condiţii pentru declanșarea unor curgeri sau avalanșe de dimensiuni mici și izolat medii la altitudini de 1600-1800 m, riscul fiind prezent la supraîncărcări ale stratului.

**Munții Țarcu-Godeanu: RISC ÎNSEMNAT (3)**

La peste 1800 m a nins moderat, și s-au depus câțiva centimetri de zăpadă proaspătă, peste stratul

precedent de zăpadă, înghețat, dar care mai prezintă local zone cu rezistență redusă. În zona crestelor sunt cornișe, pe versanți plăci de vânt mai vechi, dar și unele recente, în special pe versanții sudici. Pe văi și în zonele adăpostite, se întâlnesc troiene şi depozite mai consistente de zăpadă. În profunzimea stratului se întâlnesc zone cu rezistență scăzută și cruste de gheață, iar spre bază stratul este în general compactat.

Pe pantele suficient de înclinate se pot declanșa avalanșe de dimensiuni mici și izolat medii, prin dislocarea stratului de zăpadă cu rezistență redusă din partea superioară sau prin ruperea și alunecarea plăcilor de vânt existente în apropierea crestelor, care în cazuri izolate pot antrena și straturi mai vechi.

Riscul declanșării avalanșelor va fi prezent mai ales la supraîncărcări ale stratului.

La altitudini de sub 1800 m, stratul de zăpadă este înghețat, dar se va umezi în partea sa superioară în cursul zilei de mâine sub acțiunea insolației și a creșterii temperaturilor. În special în etajul altitudinal 1600-1800 m, se pot declanșa avalanșe de dimensiuni mici și izolat medii, riscul declanșării fiind amplificat la supraîncărcări. Unele curgeri pot apărea la orele prânzului, în special pe versanții expuși soarelui.

**Munții Parâng-Șureanu: RISC ÎNSEMNAT (3)**

La peste 1800 m s-au depus 5-10 centimetri de zăpadă proaspătă, peste stratul precedent de zăpadă, înghețat, dar care mai prezintă local zone instabile în primii 20-25 cm. În apropierea crestelor se mențin plăcile de vânt, cele mai recente pe versanții estici și sudici, și cornișele, unele de dimensiuni mari, iar pe văi și pe pantele adăpostite sunt troiene şi depozite consistente de zăpadă. Stratul mai vechi, din profunzime, este format din zăpadă întărită, cu cruste intercalate de gheață. Pe pantele suficient de înclinate, stratul cu rezistență mai scăzută din primii 20-25 cm va putea aluneca peste cel mai vechi și întărit, ducând la declanșarea de avalanșe de dimensiuni mici și medii, riscul fiind amplificat la supraîncărcări ale stratului, dar putând apărea cu totul izolat și în mod spontan.

La altitudini sub 1800 m, stratul de zăpadă are dimensiuni reduse și este înghețat. Insolația și ușoara creștere a temperaturii de mâine vor duce la o ușoară umezire a stratului în partea sa superioară. Vor fi condiţii pentru declanșarea unor avalanșe de dimensiuni mici și izolat medii la peste 1500 m, atât spontan la orele amiezii, cât mai ales la supraîncărcări.

**Munţii Rodnei:** **RISC ÎNSEMNAT (3)**

La peste 1800 m, s-au semnalat ninsori moderate cantitativ, care au depus un strat subțire de zăpadă proaspătă, peste un strat mai vechi de zăpada relativ recentă, ce depășește pe alocuri 20-25 cm. În partea superioară a zăpezii se va menține stratul instabil, de grosimi importante, depus peste straturile subiacente cu rezistență de asemenea relativ scăzută. La baza stratului, zăpada veche este compactată și întărită. Pe văi și în zonele adăpostite sunt troiene şi depozite însemnate, ce depășesc 1-2 m. În zona crestelor sunt formate cornișe și unele plăci de vânt.

Pe numeroase pante suficient de înclinate și pe văile unde sunt depozite mari de zăpadă, se pot declanșa avalanșe de dimensiuni medii și izolat mari, prin alunecarea straturilor instabile din partea superioară peste zonele mai dure din interior sau prin ruperea plăcilor de vânt, riscul fiind prezent mai ales la supraîncărcări, dar putând apărea și în mod spontan. Avalanșele pot angrena izolat și straturile mai vechi.

La altitudini de sub 1800 m stratul este înghețat, dar de dimensiuni importante pentru această perioadă. La suprafață se întâlnește un strat de zăpadă mediu stabilizat, pe alocuri consistent, cu rezistență încă scăzută, spre bază zăpada veche fiind întărită. Se pot produce atât spontan avalanșe de dimensiuni mici sau medii, prin alunecarea stratului superior, dar riscul declanșării avalanșelor va fi prezent în special la supraîncărcări ale stratului, oricât de slabe.

**Munţii Călimani-Bistriţei-CEAHLAU: RISC ÎNSEMNAT (3) şi RISC MODERAT (2)**

La peste 1800 metri, la suprafață se întâlnesc câțiva centimetri de zăpadă proaspătă, depuși peste un strat de circa 40 de cm cu rezistență scăzută. Pe văi și în locurile adăpostite se mențin depozitele mai mari de zăpadă, iar în apropierea crestelor plăci mai vechi de vânt și unele mai recente pe versanții estici și sudici, în general de grosimi reduse. Pe pantele suficient de înclinate se pot declanșa avalanșe de dimensiuni medii, prin alunecarea stratului puțin stabilizat din partea superioară sau prin ruperea plăcilor de vânt, riscul fiind prezent atât spontan, cât mai ales la supraîncărcări. În unele cazuri pot fi antrenate în avalanșe și straturile din profunzime.

În Masivul Ceahlău, stratul de zăpadă este stabilizat în mare parte, dar se întâlnesc local zone cu instabilitate moderată și cu un strat cu rezistență mai redusă în primii 20 cm, care poate aluneca peste straturile mai vechi, pe pantele înclinate, ducând la declanșarea unor avalanșe, riscul fiind prezent mai ales la supraîncărcări mari ale stratului.

Riscul declanșării avalanșelor va fi însemnat în masivele Călimani și Bistriței și moderat în Ceahlău.

La altitudini mai mici de 1800 de metri zăpada este înghețată, dar se va umezi ușor în partea superioară în cursul zilei de mâine, pe fondul insolației. Pe pantele suficient de înclinate vor fi condiții pentru declanșarea unor avalanșe de dimensiuni mici și izolat medii la peste 1500 m, mai ales pe văile unde sunt acumulări mai importante. Riscul va fi amplificat la supraîncărcări.

**Munţii Vlădeasa, Muntele Mare:** **RISC MODERAT (2)**

S-au semnalat ninsori moderate cantitativ, până spre altitudini joase, iar local stratul de zăpadă a înregistrat creșteri de peste 10 cm, în special pe versanții vestici și nordici și pe anumite văi expuse

favorabil vântului. La suprafață, sub stratul de zăpadă proaspătă, regăsim un strat de zăpadă relativ recent, mai consistent pe văile din altitudine. Pe fondul insolației din cursul zilei de mâine, iar la altitudini mai joase și al temperaturilor apropiate de 0 grade, atât în mod spontan, cât mai ales la supraîncărcări ale stratului, pe pantele suficient de înclinate și pe văile adăpostite, unde sunt acumulări mai consistente de zăpadă, se pot declanșa avalanșe de dimensiuni mici sau izolat medii, prin alunecarea stratului instabil superior, compus din zăpadă proaspătă depusă și din cea relativ recent depusă, peste straturile vechi și relativ compacte, sau prin ruperea și alunecarea unor plăci de vânt formate în apropierea crestelor.

**Notă:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Argeş şi APM Argeș** revin cu informaţii suplimentare despre polurea accidentală din data de 10.03.23, ora 10.15, s-a produs o poluare accidentală a apei pârâului Glâmbocel și a solului pe o suprafață de cca. 120 mp teren agricol privat cu un amestec de 100 litri apă de zăcământ și 80 litri țiței, cauzată de coroziunea conductei de transport de la Parc 74 Bogați la Parc 41 Bogați, Zona de Producție Valahia, județul Argeș, aparținând OMV Petrom SA.

**În data de 15.03.2023 a fost finalizata actiunea de de ecologizare a Paraului Glâmbocel de catre reprezentantii SC OMV PETROM SA, urmând a fi întocmită fişa de închidere a acestei poluări.**

* 1. **Pe Marea Neagră**

**ABA Dobrogea Litoral** **si GNM-CJ Constanta** informeaza despre producerea unei **poluari a acvatoriului portuar din Portul Constanta, din data de 16.03.2023, ora 13.30 in Dana 34 Port Constanta, Zona Nord, jud. Constanta, din conducta pluviala existenta s-au constatat scurgeri de hidrocarburi in acvatoriul portuar, astfel ca, in coltul danelor 33 - 34, erau prezente irizatii de hidrocarburi pe suprafata apei provenite din conducta pluviala pe o suprafata de aproximativ 15 - 20 mp**. Irizațiile provin din conducta de descărcare ape pluviale, în data de 16.03.2023 fiind înregistrate precipitații în municipiul Constanța.

Primele masuri luate, au constat in interventia unei salupe specializate pentru montarea unui baraj antipoluare. S-a folosit material dispersant in vederea limitarii extinderii poluarii provenite de la uscat. Fenomenul este minor. Vom reveni in functie de informatiile primite.

1. ***CALITATEA MEDIULUI***
2. **În domeniul aerului**

**APM Iași si IGSU** revin cuinformatii referitor la incendiul izbucnit în data 14.03.2023, ora 20:50, la depozitul de deșeuri al comunei Țuțora, jud. Iași, pe o suprafață de aproximativ 2000 mp.

**Conform informării telefonice de la IGSU, incendiul a fost lichidat,** datorita interventiei SC Salubris SA cu un echipament format din 2 persoane şi o autocisternă din dotarea SC Salubris SA. O autocisternă cu 4 echipaje de la ISUJ Iaşi - Detaşamentul de Pompieri şi 2 echipaje (6 oameni şi 2 cisterne) de la SC Salubris SA. Totodată, din partea Edil Industry a fost detaşat un angajat care ajută la încărcarea cu apă a cisternelor şi echipamentelor de pompieri.

**Au ramas 2 autocisterne cu apa si spuma de la ISUJ Iaşi, in supraveghere pe timpul noptii de 16-17.03.2023.**

**Agenţia Naţională pentru Protecţia Mediului** informează că, din rezultatele analizelor efectuate în data de 15.03.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring cu următoarele indicative:**

**AB-2, mun. Sebes, jud. Alba.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**Garda Forestiera Suceava** revine telefonic, cu informatii suplimentare despre incendiul de litiera, care se manifesta in fondul forestier privat din Comuna Oituz, D.S. Bacau, judetul Bacau, izbucnit in data de 14.03.2023, ora 19.00, **incendiu care a afectat pana acum cca 2 hectare de litiera pe raza O.S. Oituz. Incendiul este localizat, dar terenul este accidentat, autospecialele neputand interveni direct.** La fata locului actioneaza 15 reprezentanti ai Ocolului Silvic Privat Oituz, 6 voluntari si 26 de pompieri de la ISUJ Bacau, Onesti si Moinesti si Statia Podu Turcului cu 6 autospeciale de interventie, o senilata si 4 motopompe transportabile. S-a creat o cale de acces cu un buldoexcavator, iar tractoarele din dotarea OS privat Oituz, fac alimentarea cu apa la locul indicat.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 15.03.2023 – 16.03.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:  **Judetul Botosani:** - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judetul Iasi:**- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

 **Judetul Vaslui:**  - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**ABA Dobrogea Litoral, Judetul Constanta:**

**Reprezentanții RAJA S.A** informeaza telefonic, ca in data de 17.03.2023, interval orar 08:00-17:00, pompele de la nivelul Complexului de înmagazinare și pompare nu mai pot asigura alimentarea cu apă consumatorilor din municipiul Medgidia, datorita faptului ca desfășoară lucrări de întreținere și reparații la nivelul sistemului de alimentare cu energie electrică din mun. Medgidia. Astfel, toți consumatorii afectați de această lucrare trebuie să își asigure rezerva minimă de apă, pentru consum și uz casnic, în perioada în care va fi sistată alimentarea cu apă.

DIRECȚIA COMUNICARE